cyanic-selkie/wikianc huggingface dataset:
Johan Martin Wisløff
Johan Martin Wisløff var ein norsk prest og indremisjonsleiar. Han var generalsekretær i Indremisjonsselskapet frå 1912 til han døydde i 1944. Med seg i leiinga hadde han professor Ole Hallesby.
Bakgrunnsstoff
Johan Martin Wisløff
Gerash fylke
Gerash fylke (persisk شهرستان گراش) er eit fylke i Fars i Iran. Det administrative senteret i fylket er Gerash. Det vart utskilt frå Larestan fylke seint i 2010. I folketeljinga i 2006 var innbyggjartalet i fylket 39 348. Fylket er delt inn i to distrikt: Sentral-distriktet og Arad-distriktet. Fylket har to byar: Gerash og Arad.
Verdsmeisterskapen i orientering 2018
Verdsmeisterskapen i orientering 2018, den 35. i sitt slag, vart avvikla ved Riga og Sigulda i Latvia dagane frå 4. til 11. august. På programmet stod seks individuelle tevlingar og tre stafettar: ein for menn, ein for kvinner og ein mix-stafett. Deltakarane kom frå 49 land. Det var fyrste gongen orienterings-VM fann stad i Latvia.
Med sine 3 gullmedaljar vann Noreg flest tevlingar i meisterskapen. Likevel var det særleg Sveits som prega meisterskapen mest, då deira menn og kvinner sanka heile 10 medaljar (2–3–5).
Klassisk-distanse
<br style="clear:both;" />
Mellomdistanse
<br style="clear:both;" />
Kort-distanse
<br style="clear:both;" />
Stafett
<br style="clear:both;" />
Mix-stafett
<br style="clear:both;" />
Hudson Bay Lowlands
Hudson Bay Lowlands er eit stort våtmarksområde som ligg mellom Det kanadiske skjoldet og dei sørlege breiddene av Hudsonbukta og Jamesbukta. Mykje av området ligg i provinsen Ontario, med mindre delar i Manitoba og Quebec. Det renn fleire vide og sakterennande elver gjennom området til havet i Hudsonbukta. som Churchill, Nelson og Hayes i Manitoba, Severn, Fawn, Winisk, Asheweig, Ekwan, Attawapiskat og Albany i Ontario og Harricana, Rupert og Eastmain i Quebec. Våtmarka er den største i Canada, og ei av dei største i verda. Området kan delast inn i tre band som går omtrent frå nordvest til søraust: Coastal Hudson Bay Lowland (ei smal stripe langs nordkysten), Hudson Bay Lowland (eit breiare band som når litt sør for Ekwanelva) og James Bay Lowland som omfattar resten av dei sørlege og austlege delane, nær halvparten av heile landområdet.
Heile området var dekt av is under den siste istida, og torvmarkene er blitt danna gjennom dei siste ti tusen åra. Det finst både plantar frå meir tempererte område og arktiske artar her. Ein stor del av våtmarka er torvmyr, men det finst saltmyrer langs kysten, og myrer og våte enger langs dei store elvene. Våtmarkene dannar eit viktig habitat for trekkfuglar, mellom dei strandfuglar (som okerrikse, Coturnicops noveboracensis) og vassfuglar (som snøgås). Store pattedyr her er mellom anna isbjørn og jerv.
Tidleg busetnad og utforsking
Ojibwa- og creefolk var truleg kjende med området, men slo seg ikkje ned her på grunn av dei harde, våte tilhøva her. Då europearar kom til området skipa Hudson's Bay Company handelpostar som Rankin Inlet, der nokre framleis er folkesette. Desse stadane voks aldri til å bli større byar, igjen på grunn av dei vanskelege tilhøva og klimaet. Det finst nokre få små First Nations-busetnader bed sørbreidda av Hudson Bay Lowlands på stader som Moose Factory, Moosonee, Attawapiskat og Fort Severn.
Geografi
Området har namn etter Hudsonbukta eller Hudson Bay, det nest største grunnhavet i verda. Elvar som Churchill, Severn og Attawapiskat renn gjennom området og munnar ut i bukta. Regionen ligg heilt nord i Ontario, og strekk seg inn i Manitoba i vest og Quebec i aust. Han dekkjer rundt 25 prosent av den totale landmassen i Ontario (runt 228 400 km2). Ulike typar myr dekkjer det meste av ormådet. Klimaet er sterkt prega av vatnet i bukta, som blir raskt varma opp om sommaren, slik at isen smelter og låglandet får nedbør. Om vinteren frys bukta over igjen, slik at området får låge temperaturar og vind. Vegetasjonen er hovudakleg barskog og torvmyr, med typiske subarktiske og boreale plantar.
Næringsliv
Barskogen blir nytta til skogbruk i reigionen. Turistindustrien har også auka, med flugefiske og ekskursjonar for å sjå kvitkval og sel som døme.
Det finst også ein stor del viktige mineral i Hudson Bay Lowlands, som krom og nikkel. Det er gjort framlegg om å vinna ut nokre av desse.
Butterdeig
Butterdeig (frå tysk for ‘smørdeig’) er ein laminert deig laga med smør eller i nyare tid også margarin og liknande. Deigen blir også kalla smørdeig, men er eigentleg berre ein type smørdeig.
Ein lagar butterdeig ved å kjevla ut lag av deig med smør mellom. Ein brettar deigen og kjevlar han ut på ny fleire gonger, til ein får ei rekkje slike lag. Til sist kan ein oppnå 150-200 lag.
Mellom kvar omgang er det vanleg å kjøla ned deigen, så ikkje smøret smeltar. Resultatet er at deigen blir flakete og sprø når ein steiker han.
Butterdeig blir brukt til mange typar bakverk, som croissant, millefeuille eller napoleonskake og mange fylte paiar.
James Couttet
James Couttet var ein fransk alpinist frå Bossons i Haute-Savoie som vart verdsmeister i utfor i 1938 og tok ein OL-medalje og ein VM-medalje i 1948, samt to VM-medaljar i 1950.
Aktiv
Couttet var verdsmeister i utfor i Engelberg i 1938. Etter andre verdskrig var over deltok han i dei olympiske leikane i St. Moritz i 1948. Her tok han sølvmedaljen i slalåm etter sveitsaren Edy Reinalter. I tillegg kom han på tredjeplassen i kombinasjonen.
To år seinare, under VM i alpine greiner 1950 i Aspen i Colorado, sanka Couttet ytterlegare to medaljar. I utfortevlinga vann han sølvmedaljen, italienaren Zeno Colò vart verdsmeister, medan han fekk bronsemedaljen i storslalåm. Han stilte i alle tre greinene under Vinter-OL 1952 i Oslo, der han som best vart nummer seks i slalåm. I sin siste store meisterskap, VM i alpine greiner 1954 i Åre, var åttandeplassen i storslalåm hans fremste prestasjon.
Couttet vart fransk meister 17 gongar i løpet si lange karriere. Han var gift med den franske alpinisten Lucienne Schmith, verdsmeister i storslalåm i 1954.
Han døydde i Chamonix.
Relikvarium
Relikvarium, relikvieskrin eller relikviegøyme er eit staseleg utforma skrin eller anna form for hol gjenstand meint for å take vare på relikviane frå eit kristent heilagt menneske (ein helgen), eller for noko som kan knytast til Jesu jordiske liv.
Relikvarium for lekamsdelar frå heilage personar, som føter, hender, hovud og anna, kunne verte utforma i samsvar med dei lekamsdelane dei inneheld.
Relikvarium er òg kjend frå andre religionar enn kristendomen, mellom anna frå buddhismen.
Distriktet Grieskirchen
Distriktet Grieskirchen er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 579 km² og har 64 000 ibuarar (2017). Byen Grieskirchen er administrasjonssenter for distriktet.
Kommuneskipnaden
Distriktet omfattar 33 kommunar, av dei to bykommunar og 14 såkalla 'Marktgemeide'.
Nascentbreen
Nascentbreen er ein kort og ganske jamn isbre heilt aust i Mountaineer Range, som flyt søraust til kysten av Victoria Land mellom Gauntlet Ridge og Index Point. Han fekk dette namnet i 1966 av New Zealand Antarctic Place-Names Committee (NZ-APC), truleg som ei skildring av utsjånaden til breen.
Mikun
Mikun (russisk Микунь) er ein by i republikken Komi i Russland med om lag 11 000 innbyggjarar. Han ligg rundt 90 km nord for Syktyvkar.
The Ballad of Sally Rose
The Ballad of Sally Rose er det 12. studioalbumet til den amerikanske countryartisten Emmylou Harris, utgjeve i februar 1985. Det markerte ei stort sprang for Harris av to årsaker. For det første vart alle songane skrivne i lag av Harris sjølv i lag med den dåverande ektemannen Paul Kennerley, medan dei tidlegare albuma hennar i stor grad bestod av andre sine songar. For det andre er det eit konseptalbum, laust basert på forholdet mellom Harris og Gram Parsons. Albumet fortel soga om ein karakter kalla Sally Rose, ein songar som har ein kjæraste og mentor, ein musikar som lever eit hardt liv og som vert drepen på turné. Dolly Parton, Linda Ronstadt og Gail Davies syng harmonivokal på fleire av songane. Mange av songane flyt over i kvarandre og skapar eit kontinuerleg momentum.
Mikun
Byen vart grunnlagt i 1937 som ein gulag-leir og fekk bystatus i 1959.
The Ballad of Sally Rose
Før dette albumet var det berre debutalbumet til Harris frå 1969, Gliding Bird, som hadde hatt meir enn to av hennar eigne songar. Dette gjentok ho ikkje på ny før Red Dirt Girl i 2000. Harris sjølv har skildra albumet som ein «countryopera».
Mottaking
I eit BBC Radio 2-program om karrieren hennar i 2006, fortalte Harris om korleis albumet selde så dårleg då det kom ut at ho måtte ta seg ein «vanleg» jobb for å tene pengar att. Dei to singlane på albumet gjorde det skuffande dårleg etter Harris sin standard, sjølv om singelen «White Line» vart ein moderat suksess med ein 14. plass på countrylista i USA.
The Ballad of Sally Rose vart nominert til Grammyprisen for bete kvinnelege countrysong.
Innhald
Alle spor skrivne av Emmylou Harris og Paul Kennerley, utanom der andre er nemnde
FFADO
FFADO (Free FireWire Audio Drivers) er eit grensesnitt mellom drivarane for eksterne lydkort med IEEE 1394-grensesnitt og audiomodular på eit høgare nivå (som til dømes JACK) på Linux-maskinar. FFADO spelar om lag same rolle for eksterne lydkort med IEEE 1394-grensesnitt som ALSA gjer for PCI-lydkort. Det opphavlege namnet var FreeBoB, men det vart endra til FFADO i mars i 2007.
Songen Heartlight
«Heartlight» er ein song skriven av Neil Diamond, Carole Bayer Sager og den dåverande ektemannen hennar Burt Bacharach, og spelt inn av Diamond i 1982. Songen var opningssporet på albumet hans frå 1982, som òg heitte Heartlight. Singelen nådde femteplassen på Billboard Hot 100, og vart den åttande (og siste) singelen hans som nådde Topp 5 i USA. Songen er faktisk òg den siste songen hans som nådde Topp 30. Songen låg òg fire veker på toppen av Adult Contemporary-lista seint i 1982, og var den siste av åtte førsteplassar han hadde på denne lista.
Songen var inspirert av hitfilmen E.T. the Extra-Terrestrial, som Diamond, Bayer Sager og Bacharach alle hadde sett i lag. Då romvesenet E.T. dreg frå jorda, lyser hjartet hans raudt, og tittelen er basert på dette.
Bassist
Bassist er eit omgrep som vert nytta om ein person som spelar musikkinstrumentet bassgitar eller kontrabass, uavhengig av stil.
Stundom vert det òg nytta om musikarar som spelar klaverbass eller låge messingblåseinstrument som tuba. Sidan 1960-åra har elektrisk bass vore standard bassinstrument i rock and roll, jazzfusion, heavy metal, country, reggae og popmusikk. Kontrabass har vore standard bassinstrument i klassisk musikk, bluegrass, rockabilly og dei fleste sjangrar innan jazz. Låge messingblåseinstrument som tuba er standard bassinstrument i Dixieland og New Orleans-aktige jazzband.
Sjølv om dei forskjellige bassinstrumenta ofte er nært knytte til visse sjangrar, finst det unntak. Særleg utover i 1990- og 2000-åra har rock- og popband òg nytta kontrabass, som Barenaked Ladies, The Decemberists og punkrockgrupper som The Living End, Nekromantix, The Horrorpops og Tiger Army. Somme jazzband nyttar òg elektrisk bass, medan ein i somme fusion- R&B- og house-musikk nyttar synthbass eller klaverbass i staden for elektrisk bass. Somme grupper har òg nytta klaverbass på orgel i staden for bassgitar eller kontrabass.
Nokre kjente bassistar
Utanlandske Norske
Changchun
Changchun (长春 (forenkla teikn), 長春 (tradisjonelle teikn) pinyin Chángchūn, IPA [ʈʂʰāŋ́ ʈʂʰwǝ́n]) er hovudstad i Jilin-provinsen i det nordaustlege Kina. Bynamnet tyder 'æveleg vår' (bokstavleg 'lang vår'). Folkesetnaden innanfor byområdet var i 2007 på 3,5 millionar innbyggjarar, men i heile det subprovinsielle området var det 7,5 millionar.
François Bonlieu
François Bonlieu var ein fransk alpinist frå Juvincourt-et-Damary i Picardie som vart olympisk meister i storslalåm under vinterleikane 1964 i Innsbruck.
Aktiv
Allereie knapt 17 år gammal sette Bonlieu sitt preg på VM i alpine greiner 1954 i Åre. I storslalåmrennet vart han berre slått av norske Stein Eriksen og fekk VM-sølv, elles vart han nummer seks i slalåmtevlinga. Han vart så nummer ni i storslalåm under Vinter-OL 1956 i Cortina d'Ampezzo.
Bonlieu kom på delt tredjeplass i storslalåm ved VM i alpine greiner 1958 i Bad Gastein, og vart tildelt ein bronsemedalje. To år seinare enda han på 11. plass i yndlingsøvinga under dei olympiske leikane i Squaw Valley i 1960.
Høgdepunktet for Bonlieu kom under Vinter-OL 1964 i Innsbruck. Arrangørlandet sin Karl Schranz var største favoritten i storslalåm-tevlinga og imponerte stort med 1.47,00. Likevel vart han slått av Bonlieu med 29 hundredels sekund. Dermed stod franskmannen att med den olympiske gullmedaljen.
Sesongane 1958 og 1959 vann Bonlieu fire franske meistertitlar, to i storslalåm og ein i både slalåm og kombinasjonen.
Bonlieu vart drepen under ein krangel i Cannes, 36 år gammal.
Sigurjón's Friends
Sigurjón's Friends er ein islandsk popgruppe frå Island som representerte Island i Eurovision Song Contest 2011.
Jahrom fylke
Jahrom fylke (persisk شهرستان جهرم) er eit fylke i Fars i Iran. Det administrative senteret i fylket er Jahrom. I folketeljinga i 2006 var innbyggjartalet i fylket 197 331. Fylket er delt inn i fire distrikt: Sentral-distriktet, Khafr-distriktet, Simakan-distriktet og Kordian-distriktet. Fylket har fem byar: Jahrom, Bab Anar, Khavaran, Duzeh og Qotbabad.
Sigurjón's Friends
Eigentleg var det Sigurjón Brink som skulle ha delteke i den nasjonale tevlinga, men då han døydde brått den 17. januar, overtok venene hans for han. Difor tok gruppa namnet Sigurjón's Friends. Gruppa vann den islandske finalen med songen «Aftur heim».
Songen enda på 20. plass under finalen i Eurovision Song Contest 2011 i Düsseldorf.
Ahuna Mons
Ahuna Mons er eit kjegleforma einsamt fjell på Ceres. Det vart oppdaga på bilete tekne av romsonden Dawn. Det ligg på den sørlege halvkula til dvergplaneten og er kring 6 kilometer høgt. Det har ljose striper som går ned langs sidene.
Byen Petsjora
Petsjora (russisk Печо́ра) er ein by i republikken Komi i Russland med om lag 45 000 innbyggjarar. Byen ligg vest for dei nordlege Uralfjella, ved elva Petsjora, som han er kalla opp etter.
Han vart grunnlagd i 1942 og fekk bystatus i 1949
Petsjora lufthamn ligg 5 km sørvest for byen.
Distriktet Kirchdorf an der Krems
Distriktet Kirchdorf an der Krems er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 1239 km² og har 56 000 ibuarar (2017). Byen Kirchdorf an der Krems er administrasjonssenter for distriktet.
Kommuneskipnaden
Distriktet omfattar 23 kommunar, av dei ein bykommune og seks såkalla 'Marktgemeide'.
Norse Atlantic Airways
Norse Atlantic Airways (ose: NORSE) er eit norsk flyselskap. Det vart skipa i februar 2021, og byrja å fylga frå og med juni 2022. Det er eit lågpris, langdistanse flyselskap, som opererer utelukkande med Boeing 787 Dreamliner, der nokre av flya er kjøpte opp av Norwegian sine tidlegare dotterselskap for langdistanse, Norwegian Long Haul.
Grunnlegginga
Norse Atlantic Airways vart grunnlagt i februar 2021 av Bjørn Tore Larsen, med Bjørn Kise og Bjørn Kjos. Grunnleggarane av Norse Atlantic har tidlegare hatt tilknyting til Norwegian i leiarstillingar og som investorar, med Kjos som tidlegare var administrerande direktør i Norwegian, Kise som var styreformann i Norwegian, og Larsen som var styreleiar i OSM Aviation, eit selskap som var ansvarleg for å skaffa tilsette til Norwegian Air Shuttle før restruktureringa deira.
Igangsetjinga
Flyselskapet vart annonsert den 15. mars 2021, ved sida av planane om å byrja å selja billettar hausten 2021 for oppstart av rutefly i desember 2021. Planane til flyselskapet inkluderte òg intensjonar om å operera tolv fly av typen Boeing 787 Dreamliner som tidlegare hadde vore operert av Norwegian Air Shuttle og dei dotterselskapa hermed. Norse etablerte partnarskap andre flyselskap, deriblant Norwegian Air Shuttle og oppstartsflyselskapet Flyr. Norse Atlantic annonserte London, Oslo og Paris i Europa, saman med Los Angeles, Miami og New York City i USA blant sine planlagde fyrste destinasjonar, og hadde i tillegg uttrykt interesse for seinare å betena destinasjonar i Asia. For å lansera selskapet fullførte aksjonærane knytt til selskapet ein retta emisjon på 1,275 milliardar norske kroner den 26. mars 2021. Tre dagar seinare, den 29. mars 2021, kunngjorde AerCap signeringa av ein leigeavtale med Norse sine fyrste fly: tre Boeing 787-8 og seks Boeing 787-9. Då Norse Atlantic vart notert på Oslo Børs den 12. april 2021, henta selskapet inn over 1,4 milliardar norske kroner i børsintroduksjonen sin (IPO).
I løpet av august 2021 kunngjorde Norse Atlantic Airways at dei hadde sikra seg leasingrettar for ytterlegare seks Boeing 787-9 frå BOC Aviation, og auka den planlagde flåten sin frå tolv til femten fly. Den planlagde lanseringa av operasjonar til Norse Atlantic vart utsett frå desember 2021 til sumaren 2022, med tilvisning til reiserestriksjonar knytt til koronapandemien, og byrjinga på billettsalet var planlagt å vera opent omtrent tre månadar før lansering. Flyselskapet kunngjorde òg at det hadde søkt om eit luftoperatørsertifikat (AOC) i Noreg, og at det planla å søkja om ein ekstra AOC i Storbritannia. Ved enden av månaden hadde flyselskapet framleis ikkje offentleg spesifisert nokre lufthamner det ville betena, men vart seinare rapportert ved slutten av månaden å ha inngått avtalar med London Gatwick lufthamn. I september 2021 skisserte flyselskapet i søknaden sin til United States Department of Transportation (USDOT) om eit utanlandsk flyselskapsløyve drifta av flygingar frå Oslo til Fort Lauderdale, Newburgh og Ontario flyplassar, som betener Miami, New York City og Los Angeles område høvesvis. I november 2021 vart flyselskapet rapportert å ha vorte tildelt tilkome- og avgangstidspunkt på London Stansted lufthamn.
Eigarskap
Norse Atlantic Airways har hovudkontoret sitt i Arendal i Noreg, og er heileigd av morselskapet Norse Atlantic ASA. Ved etableringa tidleg i 2021 var flyselskapet 63 % eigd av konsernsjef Bjørn Tore Larsen, 15 % eigd av Bjørn Kjos og 12 % eigd av Bjørn Kise. Etter noteringa til morselskapet på Oslo Børs heldt Bjørn Tore Larsen fram med å vera hovudaksjonæren i selskapet med ein eigardel på 12,4 %, fylgt av institusjonelle investorar som Delphi Nordic (6,7 %), DNB SMB (6,3 %) og Skagen Vekst (5,9 %) innan januar 2022.
Destinasjonar
Norse Atlantic Airways flyg berre langdistanseflyging, såkalla long-haul. Norse Atlantic har fokusert på ruter mellom Nord-Europa til Nord-Amerika. Selskapet har òg uttrykt interesse for seinare å betena destinasjonar i Asia.
Flåte
Per oktober 2022 opererer Norse Atlantic Airways med fylgjande fly:
Nashbreen
Nashbreen er ein 32 km lang isbre, som drenerer nordsida av Dunedin Range i Admiralty Mountains. Snuten på breen flyt saman med Wallisbreen og Dennistounbreen før dei når sjøen aust for Cape Scott.
Han vart kartlagt av US Geological Survey frå landmålingar og flyfoto tekne av U.S. Navy, 1960-63 og vart namngjeven av US-ACAN etter løytnant Arthur R. Nash i US Navy som var helikopterpilot med skvadron VX-6 i løpet av Operasjon Deep Freeze 1967 og 1968.
As Sawadiyah-distriktet
As Sawadiyah-distriktet  er eit distrikt i Al Bayda guvernement i Jemen. I 2003 hadde distriktet eit folketal på 26 763 innbyggjarar.
Shane Keister
Shane Keister er ein USA-amerikansk musikar, mest kjend som studiomusikar, låtskrivar, arrangør og plateprodusent. Han speler synthesizer, piano, Hammond B3, Synclavier, Fairlight CMI, Fender Rhodes og anna.
Han har arbeidd med ei lang rekkje artistar gjennom åra, som Elvis Presley, Billy Joel, Amy Grant, Michael W Smith og Lou Marini.
Karl VIII av Sverige
Katgori:Svenske regentar
Naselba Dratsjevo
Naselba Dratsjevo (makedonsk Населба Драчево, "busetnaden Dratsjevo") er ein bydel i kommunen Kisela Voda innanfor storkommunen Skopje i Nord-Makedonia.
Bydelen hadde 10 605 innbyggjarar ved folketeljinga i 2002.
Sosnogorsk
Sosnogorsk (russisk Сосного́рск) er ein by i republikken Komi i Russland med om lag 30 000 innbyggjarar. I sovjettida var det ein gulag-leir på staden.
Han vart grunnlagd i 1939 og fekk bystatus i 1955.
Linz-Land
Linz-Land er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 460 km² og har ikring 147 000 ibuarar (2017). Administrasjonssenteret for distriktet ligg i byen Linz.
Kommuneskipnaden
Distriktet omfattar 22 kommunar, av dei fire bykommunar og sju såkalla Marktgemeide.
Maia Sandu
Maia Sandu er ein moldovsk samfunnsøkonom og politikar som frå 24. desember 2020 er president i Moldova. Ho var statsminister i landet frå juni til november 2019.
Sandu var minister i utdanningsdepartementet frå 2012 til 2015 og medlem av det moldovske parlamentet frå 2014 til 2015 og i 2019. Ho har vore leiar for Handlings- og solidaritetspartiet (rumensk Partidul Acțiune și Solidaritate, PAS) sidan 2016.
Sandu vann presidentvalet i november 2020 over rivalen Igor Dodon, med 57 % av røystene. Ho vart innsett i presidentembetet 24. desember 2020.
Sandu har vore tilsett i Verdsbanken, og er rekna som positiv til orienteringa av Moldova mot EU.
Khakassisk
Khakasisk er eit tyrkisk språk som vert tala av omtrent 43 000 menneske i den russiske autonome republikken Khakasia i området rundt Abakanelva, den vestlege bielva til Jenisej. I den sovjetiske folketeljinga i 1989 oppgav 76,1 % av khakassane at dei hadde khakassisk som morsmål.
Khakassisk vert òg tala sør for byen Kansk i Krasnojarsk-territoriet.
Khakassisk vert skrive med det kyrilliske alfabetet.
Orotsjisk
Orotsjisk er eit tungusisk språk som blir snakka i Russland.
Kavar fylke
Kavar fylke (persisk شهرستان کوار) er eit fylke i Fars i Iran. Det administrative senteret i fylket er Kavar. Han vart utskild frå Shiraz fylke i februar 2011. I folketeljinga i 2006 var innbyggjartalet i fylket 72 423. Fylket har éin by: Kavar. Fylket har eitt distrikt (bakhsh): Sentral-distriktet.
Beeston Regis
Beeston Regis er ein landsby og eit verdsleg sokn i Norfolk. Han omkring 36,2 km nord for Norwich, og omtrent 5 km vest for Cromer. Ved folketeljinga i 2001 hadde byen 1 091 innbyggjarar. Blant landsbyar og småbyar i nærleiken finn ein West Runton, East Runton, Felbrigg, West Beckham og Sheringham.
Historie
Beeston Regis er nemnd i Domesday Book (1086) som både Besetune og Besetuna.
Saint Mary's Priory
Klosteret vigd til Jomfru Maria, vart rive under oppløysinga av klostervesenet i England under Henrik VIII; berre ruinar er att.
Potensialgradient
Potensialgradient eller feltvektorstorleik med verdi lik endringa av potensialet per lengdeining, og retning lik retninga for den sterkaste auken av potensialet.
Polsko
Polsko er eit stykke av magnetisk blautt jarn som blir sett på endane av ein elektromagnet eller permanent magnet for å gje feltet mellom polane ei bestemd utforming. For å få homogent magnetfelt brukar ein polsko med parallelle endeflater. I ein vekselstraumgenerator blir rotoren utstyrt med polsko som er forma slik i tilhøve til statoren at straumen varierer sinusforma. I eit magnetisk spektrometer blir polskoa utforma slik at magnetfeltet virkar fokuserande på partiklane.
A Friend in London
A Friend in London er ein dansk rockegruppe frå Vostrup i Danmark. Dei vann Dansk Melodi Grand Prix 2011 med songen «New Tomorrow». Deretter representerte dei Danmark i Eurovision Song Contest 2011, og enda på femteplass.
Eurovision Song Contest 2011
Etter at Mandy Hudts annonserte at Danmark fekk tolv poeng frå Nederland i finalen sa Tim Schou: «Du veit baby, eg vil... eg vil pule deg!» Schou sa seinare: «Då kameraet kom og me fekk dei fyrste poenga var eg så spent. Eg orsakar, Europa! Eg orsakar! Me fekk femteplass, baby!» Hudts har sidan hevda at ho fann hendinga morosam.
Ellen Inga O. Hætta
Ellen Inga Brita Olavsdatter Hætta (1953–2023)  var ein norsk samisk rektor, reindriftssjef og Høgre-politikar frå Kautokeino.
Liv og virke
Hætta var utdanna ålmennlærar og arbeidde mange år i skuleverket i Kautokeino. Ho var ordførar i Kautokeino frå 1988 til 1991 og sat fleire periodar i kommunestyret, som representant for Høgre.
Hætta var direktør i Samisk utdanningsråd frå 1994 til 1999, avdelingsdirektør i Sametingets administrasjon frå 1999 til 2001, sjef for Statens reindriftsforvaltning frå 2001 til 2010 og rektor ved Samisk vidaregåande skule og reindriftsskule i Kautokeino frå 2011.
Hætta var statssekretær i Kommunal- og regionaldepartementet med ansvar for samiske spørsmål frå 2004 til 2005, då Erna Solberg var kommunalminister i Bondevik-regjeringa.
I 2014 oppnemnde kulturminister Thorhild Widvey Hætta som medlem av styret i NRK. Ho var den første samiske personen i dette styret.
Positiv pol
Positiv pol er den tilkoplinga som har høgast (positiv) spenning i ein likestraumsgenerator eller eit elektrisk element og som vanlegvis er merkt med pluss, +. I eit elektrisk element er det òg nemning på den tilsvarande elektroden. I ein akkumulator går straumen ut frå den positive polen ved utlading og blir sendt inn gjennom denne polen ved opplading.
Niniveslettene
Niniveslettene (assyrisk ܦܩܥܬܐ ܕܢܝܢܘܐ, Pqatā d'Ninwe og gammalsyrisk ܕܫܬܐ ܕܢܝܢܘܐ Daštā d'Ninwe; arabisk سهل نينوى, Sahl Naynawā; kurdisk Deşta Neynewa) er ein region i Ninive guvernement i Irak, nord og aust for byen Mosul. Tidlegare vart området kalla Sanjarsletta.
Området omfattar ruinane av dei antikke assyriske byane Ninive, Nimrud og Dur-Sharrukin, i tillegg til fleire eldgamle, heilage stader som Mar Mattai-klosteret, Rabban Hormizd-klosteret, grava til Nahum og Lalish.
Geografi
Niniveslettene ligg i aust, nordaust for byen Mosul i det irakiske Ninive guvernement. Oldtidsbyen Ninive låg i den austlege utkanten av dagens Mosul, ved breidda av Tigris. Landsbyane på den austlege delen av sletta er hovudsakleg busett av ikkje-muslimske minoritetsgrupper. Dei fleste av desse innbyggjarane er assyrisk kristne.
Niniveslettene er ikkje berre det historiske heimlandet til assyrarane og ein smeltedigel av før-arabiske og kurdiske før-islamske, mesopotamiske sivilisasjonar, men er ein provins der størstedelen av folkesetnaden består av minoritetar, der kring halvparten av desse er assyrarar.
Historie
Peutinger-kartet over den busette verda slik romerske geografar kjende ho, syner Singara som ein stad vest for Trogoditi Persi, persiske troglodyttar, som busette området kring Sinjarfjella. For arabarane i mellomalderen vart det meste av sletta rekna som ein del av provinsen Diyār Rabīʿa, «bustaden til Rabīʿa-stamma». Arabiske astronomar gjorde delar av arbeidet sitt her under regjeringstida til kalifen al-Mamun. Ein kjend, assyrisk katedral stod her på 700-talet.
Kazerun fylke
Kazeroon fylke (persisk شهرستان کازرون) er eit fylke i Fars i Iran. Det administrative senteret i fylket er Kazeroon. I folketeljinga i 2006 var innbyggjartalet i fylket 258 097. Fylket er delt inn i seks distrikt: Sentral-distriktet, Jereh og Baladeh-distriktet, Khesht-distriktet, Kamaraj and Konartakhteh-distriktet, Kuhmareh-distriktet og Chenar Shahijan-distriktet. Fylket har seks byar: Kazeroon, Baladeh, Khesht, Konartakhteh, Nowdan og Qaemiyeh.
«Kista Dan»
Skipet vart bygt ved Aalborg Vaerft i 1952 av det danske selskapet J Lauritzen Lines og var eit eksperimentelt skip på mange måtar. Det hadde eit sveisa isbrytar skrog og ei heilt lukka utkikkstønne med alle navigasjonsinstrument. I tillegg hadde ho spesialvern mot isen for ror og propell. Propellen var utstyrt med ein mekanisme som gjorde at han kunne reverserast.
«Kista Dan» hadde eit forsterka skrog for segling i isen som var utanom det som var standard for isbrytarar. «Kista Dan» var det første av skipa til Lauritzen med den skarpe raudfargen som i dag er vanleg på mange av polarflåtane.
Kista Rock er ei lita øy i Antarktis som er kalla opp etter skipet.
ANARE
Kaptein på skipet under ANARE var Hans Christian Petersen. Under den første ANARE-reisa drog «Kista Dan» med forsyningar til Macquarie Island i desember 1953, før ho vitja Heardøya med forsyningar. Ho sette så mot Kerguelen for å søke etter ein høvande stad i Mac. Robertson Land for å opprette den første stasjonen til Australia på Det antarktiske kontinentet. Mawson Station vart oppretta 13. februar 1954.
I mars 1955 hadde skipet berre lett last og låg høgt i sjøen då ho vart råka av ein orkan utanfor Vestfold Hills, og skipet krenga mellom 45 og 72 grader. Fartøyet klarte ikkje å rette seg opp att fordi vatn hadde frose til is i røyra. Det ombygde Auster-flyet på dekket av skipet vart øydelagd. Skipet klarte seg og vart reparert.
«Kista Dan» var i teneste for ANARE fram til 1957 og vart erstatta av systerskipa «Thala Dan» og Magga Dan.
Seinare karriere
I 1967 vart «Kista Dan» seld av Lauritzen til Karlsen Shipping i Halifax i Nova Scotia og fekk namnet «Martin Karlsen». Ho vart då nytta i selfangstindustrien i kanadisk Arktis og Hudsonbukta. I 1979 vart det seld vidare til Bowring Steamship Company og omdøypt «Benjamin Bowring», og vart nytta under The Transglobe Expedition fram til slutten av 1982. Ekspedisjonen var den første som følgde ein lengdegrad kring heile jorda til lands, sjøs og på isen (inkludert begge polane) av Sir Ranulph Fiennes og Charles Burton.
I juni 1997 vart skipet seld til Polar Ventures Limited og styrt av Pete Wilkinson. Han planla å nytte skipet for å kontrollere forureining i antarktiske farvatn, men på grunn av alle åra i opplag var ho i dårleg tilstand og hadde mellom anna fått skade i skroget då ho råka kaien ho låg ved under ein storm. I tillegg var drivstofftankane forureina av vatn. Å reparere skipet vart for dyrt og Polar Ventures vart tvungen til å selje skipet i 1998 til tyrkiske opphoggarar der skipet til slutt vart opphogd.
Newallbreen
Newallbreen er ein isbre aust i Asgard Range i Victoria Land, som flyt aust mellom Mount Newall og Mount Weyant og ut i Wilson forlandsbre. Han vart kartlagt av den nordlege landmålingsgruppa frå New Zealand under Commonwealth Trans-Antarctic Expedition i 1956–58, som namngav han etter nærliggande Mount Newall.
Oscar Wisting
Polarferder
Wisting deltok på Roald Amundsen sin ekspedisjon til Sørpolen frå 1910 til 1912. Han var med i kjernegruppa, «Sydpolpartiet», som nådde målet 14. desember 1911.
Han var mønstra som førstestyrmann på «Maud» gjennom Nordaustpassasjen 1918 til 1922. I tillegg hadde han ansvar for stuing av forsyningar og var kokk, bibliotekar, lege og proviantforvaltar ombord på «Maud».
Amundsen gav Wisting denne attesten: ''«Jo ondere det så ut, jo bedre likte han sig. Og gikk det på livet løs, var han først i sitt ess».''
Amundsen gjekk konkurs i 1925 og Wisting fekk ansvaret for å avvikle føretaka i Seattle, Washington i USA. Amundsen tok kontakt igjen og bad Wisting bli med på eit nytt forsøk på å erobre Nordpolen luftvegen. Wisting var difor òg med på den første overflyginga av Nordpolen ombord på luftskipet «Norge» i 1926. Roald Amundsen og Oscar Wisting var dermed dei to første i verda som var på begge polane.
Då Amundsen forsvann med «Latham» i 1928 var Wisting i Advent Bay. Han deltok i leitinga gjennom fem resultatlause veker, før leitinga vart innstilt.
I 1930 utgav han boka 16 år med Roald Amundsen.
Frammuseet
Wisting var gift med Elise Marie Wisting frå Nøtterøy og dei hadde fire søner.
Utmerkingar
Wisting vart i 1926 utnemnd til riddar av 1. klasse av St. Olavs orden og same år forfremma til kommandør med stjerne «for fortjenstfull medvirkning til gjennemførelsen av Roald Amundsens nordpolsflygning i 1926.» Han vart òg tildelt Sørpolsmedaljen, var offiser av Italias kroneorden og riddar av den franske Æreslegionen. Wisting mottok òg Latham-medaljen.
Selo Dratsjevo
Busetnaden hadde 8 641 innbyggjarar ved folketeljinga i 2002.
Jedward
Jedward, tidlegare John & Edward, er ein irsk pop- og rapduo frå Dublin. Duoen består av tvillingane John og Edward Grimes.
Eurovision Song Contest
Jedward representerte Irland i Eurovision Song Contest 2011 og enda på åttandeplass med songen «Lipstick». I 2012 fekk dei på ny representere Irland med songen «Waterline», og kom denne gongen på 19. plass.
UEFA-cupfinalen i fotball 1989
UEFA-cupfinalen i fotball 1989 stod mellom italienske SSC Napoli og tyske VfB Stuttgart og vart avvikla med heime- og bortekamp for kvart av laga. Fyrste oppgjeret fann stad 3. mai på Stadio San Paolo i Napoli med 81 093 på tribunane, returkampen vart avvikla 17. mai på Neckarstadion i Stuttgart framfor 67 000 tilskodarar. Napoli sigra i finalen med 5 mot 4, klubbens einaste triumf i dei store europeiske klubbturneringane.
Kampane
I Napoli sende Maurizio Gaudino bortelaget i føringa i det 17.minutt. Midtvegs i den andre omgangen utlikna Diego Maradona på straffespark. Fire minutt før full tid skåra Careca og Napoli hadde snudd kampen til siger 2-1.
I Stuttgart var det Alemão som gav bortelaget leiinga i 18. minutt. Ni minuttar etter utlikna Jürgen Klinsmann til 1-1. I det 39. minutt tok Napoli leiinga 2-1 ved Ciro Ferrara. Careca auka leiinga til 3-1 i det 62. minutt av kampen. Sidan fekk Stuttgart ei redusering etter sjølvmål i det 70. minutt. To minuttar før kampen vart avblåst utlikna innbytaren Olaf Schmäler til 3-3. Til lita nytte, med samanlagt 5-4 i målprotokollen drog Napoli avgarde med UEFA-pokalen.
Dratsjevo
Dratsjevo (makedonsk Драчево) er eit område i kommunen Kisela Voda i storbyområdet til Skopje i Nord-Makedonia. Administrativt er området delt i to:
UEFA-cupfinalen i fotball 1989
Laga
SSC Napoli sitt meisterlag besto av: Giuliano Giuliani, Ciro Ferrara, Giovanni Francini, Giancarlo Corradini, Alemão, Alessandro Renica, Luca Fusi, Fernando De Napoli, Careca, Diego Maradona (kaptein), Andrea Carnevale og innbytarane Massimo Crippa, Antonio Carannante, Tebaldo Bigliardi.
Stuttgart mønstra: Eike Immel, Günther Schäfer, Karl Allgöwer, Guido Buchwald, Michael Schröder, Nils Schmäler, Srečko Katanec, Jürgen Hartmann, Fritz Walter, Ásgeir Sigurvinsson, Maurizio Gaudino, Jürgen Klinsmann, Rainer Zietsch, Olaf Schmäler.
Domarar
Gerasimos Germanakos frå Hellas dømde kampen i Napoli, Victoriano Sánchez Arminio frå Spania dømde i Stuttgart.
As Sawd-distriktet
As Sawd-distriktet  er eit distrikt i 'Amran guvernement i Jemen. I 2003 hadde distriktet eit folketal på 25 892 innbyggjarar.
Petra Mede
Petra Maria Mede er ein svensk komikar, dansar og programleiar. I 2009 vart ho røysta fram som den beste kvinnelege komikaren i Sverige.
Melodifestivalen 2009
I 2009 var Mede programleiar for Melodifestivalen 2009, den svenske uttakinga til Eurovision Song Contest 2009 i Moskva i Russland.
Eurovision Song Contest 2013
28. januar 2013 vart det annonsert at Mede ville vere programleiar for Eurovision Song Contest 2013 i Malmö i Sverige. Ho var den fyrste sidan 1995 som leia tevlinga aleine, om ein ser vekk ifrå at Eric Saade var green room-programleiar i finalen.
Melodifestivalen 2016
Mede vil leie den fyrste semifinalen i Melodifestivalen 2016, den svenske uttakinga til Eurovision Song Contest 2016 i Stockholm i Sverige, saman med Gina Dirawi.
Eurovision Song Contest 2016
14. desember 2015 vart det kjend at Mede og vinnaren av Eurovision Song Contest 2015 i Wien i Austerrike, Måns Zelmerlöw, vil leie Eurovision Song Contest 2016. Mede vil verte den tredje personen som leiar tevlinga meir enn éin gong, og den fyrste som leiar tevlinga att sidan 1974.
Pinyin
Pinyin (kinesisk 拼音; pinyin pīnyīn) er den offisielle metoden for å transkribere mandarin i Folkerepublikken Kina, Hong Kong, Macau, Republikken Kina (Taiwan), Malaysia og Singapore og har dei siste 50 åra vore den mest brukte metoden for å skrive mandarin i det latinske alfabetet. Pinyin blir òg nytta for å stave kinesiske namn i utanlandske publikasjonar og det blir nytta som inndata for å skrive kinesiske teikn på datamaskinar.
Pinyin blei utvikla av ein regjeringskomité i Folkerepublikken Kina og offentleggjord av den kinesiske regjeringa i 1958. Den internasjonale standardiseringskomiteen (ISO) tok i bruk pinyin som internasjonal standard i 1982. Systemet blei òg teke i bruk som nasjonal standard i Republikken Kina (Taiwan) 1. januar 2009.
Regeneration av Roy Orbison
Regeneration er eit studioalbum av Roy Orbison frå 1977. Orbison gav ut dette albumet på Monument Records, selskapet der han hadde sine største hittar 15 år tidlegare. Det vart derimot det einaste albumet han gav ut for selskapet.
Betty Boothroyd
Betty Boothroyd var ein britisk politikar for Det britiske arbeidarpartiet. Ho vart vald til ordstyrar i Underhuset i 1992, som den fyrste kvinna som hadde dette vervet. Ho vart erstatta av Michael Martin i 2000. Boothroyd vart seinare baronesse (som life peer) av Sandwell og medlem av Overhuset, der ho sat som partiuavhengig.
I 2019 støtta Boothroyd krav om ny folkeavrøysting om Brexit.
Boothroyd var utdanna dansar og medverka ein periode i eit danseensemble. ''Betty! A Sort of Musical'' med og av Maxine Peake, som bygde laust på livet hennar, hadde premiere i 2022.
Normalplan
Eit normalplan er eit plan som står vinkelrett på ei flate eller ei linje, særleg plan som står vinkelrett på tangenten i eit kurvepunkt.
Bekhalfossen
Bekhalfossen (kurdisk تاڤگەی بێخاڵ) er ein foss i Irakisk Kurdistan i fjellområda nord i Arbil guvernement. Han ligg 10 km vest for byen Rawanduz og 135 km frå Erbil. Fossen er eit populært turistmål i området.
Multiplikator
Ein multiplikator er i matematikk talet som seier kor mange gonger multiplikanden skal takast som addend.
Azure d'Or
Azure d'Or er det niande studioalbumet av det engelske progressive rockebandet Renaissance, utgjeve i 1979.
Oversyn
Med dette albumet slutta bandet å bruke orkester, og valde i staden å overdubbe mange instrument sjølv i eit forsøk på å etterlikne ein orkesterlyd. Det var òg det første albumet deira som berre bestod av kortare songar utan lange «episke» stykke.
«Forever Changing» var den einaste Reneissance-songen der trommeslagaren Terry Sullivan skreiv all musikken.
Sikh Light Infantry
Sikh Light Infantry er eit regiment i den indiske hæren med røter tilbake til den britisk-indiske hæren. Regimentet har ein sterk sikh-identitet, og symbolet for regimentet er to stiliserte sikh-våpen, ein kirpan over ein tsjakram. Dei fleste soldatane i regimentet er mazabhi-sikhar, andre kjem frå ramdasia-kasten. Offiserar kan ha andre typar bakgrunn.
Azure d'Or
Oversyn
Før albumet kom ut vart innhaldet publisert i eit brev til Renaissance Appreciation Society, og inkluderte «Island of Avalon». Denne songen enda opp med å bli fjerna frå den endelege utgjevinga, då bandet ikkje var nøgd med songen. Denne vart i staden gjeven ut som ei B-side til singelen «The Winter Tree» i april 1979; det var den einaste B-sida av denne typen i tida Haslam var i bandet. Han kom ut på CD i 1997 på samlealbumet Songs from Renaissance Days.
TWiiNS
TWiiNS er ein popduo frå Slovakia. Duoen består av tvillingane Daniela og Veronika Nízlová. I 2008 var dei med som bakgrunnssongarar for Tereza Kerndlová som representerte Tsjekkia i Eurovision Song Contest 2008. Dei representerte Slovakia i Eurovision Song Contest 2011, og kom på 13. plass i 2. semifinale.
Sikh Light Infantry
Regimentet har heitt «Sikh Light Infantry» sidan 1944. Det opphavlege namnet var «The Mazabhi and Ramdasia Sikh Regiment», som blei oppretta for å kjempa i andre verdskrigen i 1941. Sikhar hadde då lenge tent i den britisk-indiske hæren, ofte i einingar kjend som «Sikh Pioneers». Då LI blei danna tok det over regimentsfargane, tradisjonane og ærestilvisingane til desse pionerane.
Sidan India fekk sjølvstende har regimentet teke fleire ulike roller, ikkje berre som infanteri men også innan luftvåpen, marine og som spesialstyrkar. Det har teke del i Siachen-konflikten i Kashmir, kontraterrorisme og i United Nations Emergency Force under Suezkrisa.
Religiøst er regimentet nært knytt til dei gamle akali nihang-krigarane og til guru Gobind Singh.
Olav Jenssen
Olav Jenssen er ein tidlegare friidrettsutøvar frå Porsgrunn som fremst tevla i diskoskasting, ei tid òg i kulestøyt. Han vart noregsmeister i diskoskasting 1987, 1997 og 1998. Perioden 1986-2001 sanka han 14 NM-medaljar, av dei 13 i diskoskast. Han var medlem av Urædd, bortsett frå åra 1995-98 då han representerte SK Vidar.
Aktiv
Jenssen sette i 1985 personleg rekord i kulestøyt med 18,60 meter. Same sesongen kasta han for fyrste gong over 60 meter i spesialøvinga diskoskast. I 1986 flytta han sitt personbeste til 62,02 m og fekk delta i EM i friidrett 1986. Året etter forbetra han den personlege rekorden til 63,32 m ved eit stemne i USA, før han sikra seg gullmedaljen i noregsmeisterskapen 1987. Gjennom 1988-sesongen auka han sitt personbeste i tre tevlingar, sist til 64,54 m i Spikkestad. Jenssen fekk opp sitt livs beste kast i Salinas i California den 24. mai 1989. Med 66,28 meter vart han tredjemann i tevlinga, kastet vart også årsbeste av ein nordmann.
Etter eit par svakare sesongar kvalifiserte Jenssen seg til Sommar-OL 1992 i Barcelona. Han kasta då 60,00 meter i kvalifiseringa, lengst av dei som ikkje fekk finaleplass. Siste halvdelen av 1990-åra heldt han eit jamt bra nivå og vann NM-gull i 1997 og 1998. Han fekk òg ta del i Friidretts-VM 1995 og 1997, samt Friidretts-EM 1998. I løpet av si lange aktive tid møtte Jenssen sterke nasjonale konkurrentar som Knut Hjeltnes, Svein Inge Valvik og Einar Kristian Tveitå.
Paul Andreas Kaald
Paul Andreas Kaald var ein norsk kaperkaptein frå Trondheim. Han var ein av dei største norske kaperkapteinane frå kapertida. Det første toktet hans var i 1808. Det andre toktet i 1808 blei avbrote då skipet blei teke utanfor Skottland. Han kom attende til Trondheim i 1810. Tre år seinare, i 1813, drog han nok ein gong ut på tokt. Briggen «Anna Bruun» segla ut med 14 kanonar og eit mannskap på 60. Dette var eit av dei største kaperskipa som segla ut frå ei norsk hamn. Toktet var svært vellukka og gjorde kaptein Kaald til ein rik mann.
Bakgrunn
Kaald blei døypt 4. juli i Vår Frues kyrkje. Far hans var stavangermannen Albert Hansen Kold og mor hans var Jonetha Paulsdatter Kroppa. Faren hadde tre barn frå eit tidlegare ekteskap og fekk så tre barn med den nye kona si. Faren døydde då Paul Andreas var fem år og mora gifta seg deretter med overtollbetjenten Peder Olaus Høysager. Dei fekk fem barn. Paul Andreas hadde altså tre heilsysken og ni halvsysken. Aldersskilnaden i søskenflokken var over 50 år.
Karriere
Kaald drog til sjøs då han var 14 år og tok styrmannseksamen i 1803. Han mønstra på «Sara Marie» som forliste ved Nederland og var med «Magdalena & Benedicte» på fleire turar i Middelhavet. Etter dette byrja han med kapertrafikk 24 år gammal, sidan Napoleonskrigane gjorde han arbeidsledig.
Det første toktet var med sluppen «Den Kjække» i 1808. Kaptein på toktet var Sigismund Richelieu. Toktet var vellukka og Kaald førte eit av skipa tilbake til Noreg. «Den Kjække» blei likevel teken av engelskmenn. Med hjelp frå reiaren Johan Christian Vogelsang fekk han rusta «Eliza» til eit nytt tokt. Kaald kalla det nyrusta kaperskipet «Den Flinke». Skipet blei teke ved Skottland og Kaald hamna i fengsel i Edinburgh. Der var han i to år.
Han vende attende til Trondheim i 1810 og la ut på eit tredje tokt i 1813. Briggen «Anna Bruun» segla ut med 14 kanonar og eit mannskap på 60. Toktet var svært vellukka og gjorde kaptein Kaald til ein rik mann.
Etter krigen
Den 18. juli 1812 gifta han seg med hitterværingen Willadine Kjerstine Stub. Sju av dei ni borna deira voks opp. Då krigen var over i 1814, stoppa kaperiet. Kaald kjøpte skonnerten «Isabella» og la ut på reise i Nordsjøen. Han var reiar for skipet frå 1828. Skipet forsvann i 1834. I 1835 flytta han til Hitra og slo seg ned på garden Grindvik. Der levde han av handel og gardsdrift til han døydde i 1867, 73 år gammal. Han ligg gravlagd på Fillan kyrkjegard, der kona hans òg ligg.
Nanchangoppstanden
Kommunnistane var leia av He Long og den seinare premierministeren Zhou Enlai. Dei stridande gruppene danna seinare kjernen av Folkets frigjeringshær i Kina, og datoen er seinare blitt rekna som grunnleggingsdagen for hæren.
Shahrizor
Historie
Sharazor og kongen her Yazdan Kard er nemnde i Karnamag, ei bok om persisk mytologi av Ardashir I og i inskripsjonar i Narseh. Under sassanidane var Sharazor ein av fem provinsar i satrapien Medes, eit iransk oldtidsfolk.
På 300-talet hadde somme av innbyggjarane på Sharazor konvertert til kristendom og vart forfølgde av sassanidane. Døme på dette var drapet på biskopen Shahdost Shahrazori og 128 av følgjarane hans.
Keisar Heraklios var i Shahrazur ein månad i februar 628.
I 642 evt. var Sharazor åstad for eit stort slag mellom kurdarar og invaderande arabiske muslimar som ønskte å erobre Sassanideriket. Etter å ha lidd massive tap, fekk arabarane kontroll over området i 643.
Sharazur vart innlemma i Ardalan fyrstedøme frå 1000- til 1500-talet og var den første hovudstaden her. Sidan var det ein del av Baban fyrstedøme.
Yaqoot Hamawi skildra regionen Sharazor som området mellom Erbil i vest og Hamadan i aust inkludert mange byar og landsbyar. Han skriv at innbyggjarane i regionen bestod utelukkande av kurdarar.
Irina Korzjanenko
Irina Nikolajevna Korzjanenko (russisk: Ирина Николаевна Коржаненко) er ein russisk tidlegare kulestøytar frå Azov. Ho vart europameister i øvinga i 2002.
Aktiv
Korzjanenko vart russisk meister i kulestøyt i 1995. Ho fekk sitt internasjonale gjennombrot i 1997 med ein bronsemedalje ved innandørs-VM, året etter vann ho kuletevlinga då innandørs-EM vart avvikla i Valencia. Under friidretts-EM 1998 i Budapest vann ho sølvmedaljen, men var nær to meter bakom vinnaren Vita Pavlysj. Våren 1999 vart begge desse utøvarane tekne i doping, og utestengde frå å tevle i to år.
Newnesbreen
Newnesbreen er ein isbre som fell bratt frå Adare Saddle og ut i Protection Cove inst i Robertson Bay i Victoria Land. Han vart kartlagt av den britiske antarktiskekspedisjonen 1898–1900, under C.E. Borchgrevink, som namngav han etter sir George Newnes, sponsor på ekspedisjonen.
Irina Korzjanenko
Aktiv
Med eit lengstestøyt på 20,64 m vann Korzjanenko gullmedaljen under EM 2002 i München, med over ein halvmeters margin til toaren, Vita Pavlysj. Eit halvår etterpå tok ho nok eit gull, då ved innandørs-VM 2003 i Birmingham.
Doping
Korzjanenko testa positivt på doping ved innandørs-VM 1999, der ho opphavleg vart nummer to. Dermed vart ho utestengd til våren 2001. Under Sommar-OL i 2004 tok Korzjanenko gullmedaljen i kulestøyt, men testa positivt på stanozolol og vart diskvalifisert. Ho nekta å returnere medaljen då ho hevda at ho ikkje hadde brukt stanozolol. Samstundes kritiserte ho det russiske fiidrettsforbundet for ikkje å ha gjort noko for å hjelpe henne. I september 2005 stengde Det internasjonale friidrettsforbundet (IAAF)) henne ute frå friidretten for all framtid.